หลี่ เผิง

หลี่ เผิง (ภาษาจีน: 李鹏, 李鵬, พินอิน: Lĭ Péng; 20 ตุลาคม 2472 – 22 กรกฎาคม 2562) เป็นนักการเมืองชาวจีน ซึ่งดำรงตำแหน่งนายกรัฐมนตรีคนที่ 4 ของสาธารณรัฐประชาชนจีน ตั้งแต่ปี พ.ศ. 2530–2541 และเป็นประธานคณะกรรมาธิการประจำสภาประชาชนแห่งชาติจีน ซึ่งเป็นองค์กรนิติบัญญัติชั้นสูงสุดของจีน ตั้งแต่ปี พ.ศ. 2541–2546 ตลอดช่วงทศวรรษที่ 1990 เขาถูกนับเป็นผู้ที่มีอำนาจมากเป็นอันดับที่ 2 ของประเทศ รองจากประธานาธิบดีเจียง เจ๋อหมิน เขายังคงดำรงตำแหน่งในคณะกรรมการประจำกรมการเมืองแห่งพรรคคอมมิวนิสต์จีนจนกระทั่งเกษียณอายุในปี พ.ศ. 2545

หลี่ เผิงเกิดที่เมืองเฉิงตู มณฑลเสฉวน ภายหลังเขาได้เป็นบุตรบุญธรรมของโจวเอินไหล ประธานคณะมนตรีรัฐกิจคนแรก เขาสืบทอดตำแหน่งประธานคณะมนตรีรัฐกิจจากจ้าว จื่อหยาง ดำรงตำแหน่งเป็นเวลา 11 ปี ก่อนจะส่งมอบให้กับจู หรงจี

อ้างอิง 

นายกรัฐมนตรีสาธารณรัฐประชาชนจีน
บุคคลจากเฉิงตู
โจว เอินไหล